
BAJKA IZ ZRELOGA ŽITA 


i. 

Nebo je s bijelim runom 
plavo ko dječija bajka. 

Ko zvonka radost je sjajna 
žuta, sunčeva šajka. 

Zrelo se žito njiše 
i priča lijepe priče 

0 nebu i o šturku, 
što noću u njem z riče. 

Sve je tako lijepo, 
a bez nje moj život cijeli 
pust je ko nebo plavo 
bez oblaka bijeli’. 

II. 

Želio sam njezin lik 
da mi je u snu dan. 

Moj san bi bio jak, 

1 ne bi bio san. 

A1 sanjo sam dječake, 
koje utvare plaše, 
i viteza, što noću 
sav u krvi jaše. 

Sanjo sam, da stojim 
bespomoćno sred staze, 
a otrovnice zmije 
sablasno k meni plaze. 

III. 

Tek jedne noći sanjah, 
da klasja blaga sjen 
miluje u mom polju 
bijeli obraz njen. 

Poletio sam brzo 
ko vihra bijesni hat, 
projurio kroz jžito, 
pretražio svaku vlat. 

Pretražio sam svaku vlat, 
ko da se u njoj skriva, 
a svaka vlat je drhtala 
ko da je bila živa. 

IV. 

Kad je mjesec podbradak 
podbočio o goru, 
moj san se tada rasuo 
ko njegov sjaj na moru. 

A buđenja je moga 
bila silna tuga, 
da smrt je bila draga 
sred žita i sred luga. 

Moj zov je bio topao 
i želja tako jaka, 


da Smrt je k meni došla 
iz šume i iz mraka. 


da li nad mojom dragom 
crni oblaci plove? 


V. 

Srebrn mjesec blista 
ko čarobno voće, 
gdje plave, zlatne ptice 
i bijele vile noće. 

Srebrn mjesec zari 
kraljičinu kosu, 
na drveću i žitu 
bistru, meku rosu. 

To je bijeli ures. 

Po noći ih krasi, 
da počaste kraljicu, 
što bolove gasi. 

VI. 

Sad će bit uza me: 
žita čvrsto šume, 
hladan dah od kose 
upija se u me. 

Koraci su blizu 
i ja sklapan oči, 
da smrt mi bude lijepa 
u žitu i u noći. 

A1 nečija blaga ruka 
mene čudno prenu, 
i mjesečevo srebro 
otkri divnu ženu. 

VII. 

»O, divna, lijepa gospo, 
što tražiš sad od mene? 
Ja mišljah: ide Smrt, 
da zgasi moje zjene.« 

» Ne čudi se, mladiću, 
pred tobom Samrt stoji. 

Ona je ružna svakome, 
koji nje se boji.« 

»A1 prije se srebrila 
na mjesecu ti kosa?!« 
»Ja imam duge vlasi, 
a u njima je rosa!« 

VIII. 

»Kaži mi, lijepa gospo, 
koja se Smrću zove, 


Slika desno : 

SMRT ZVONI MRTVAČKO 
g '.ZVONO PREMINULOM 
ZVONARU, 

a fptičica : pjeva na prozoru zvonika 
Naslikao Alfred Rethel 


Da li je moja draga 
bez mene gorko sama? 

Da li je njena sudba 
teška, olovna tama?« 

»Nebo je uvijek plavo 
i ima bijela runca. 

Tvoja draga tuguje 
sred cvijeća i sunca.« 

IX. 

»Moja draga tuguje ■/« 
šanuh sasvim tio. 

I od gorkog zanosa 
ja sam suze lio. 

Tad se Smrt približila 
mojoj bol noj glavi 
i šaptala mi nježno 
kao . rosa travi. 

A šaptanje se njeno, 
tako blago i tiho, 
stapalo sa šapatom 
klasa, što se njiho. 

X. 

Zreli klas se njiho 
i šapto lijepe priče 
o nebu i o šturku, 
što tada u njem zriče. 

Ja slušajući riječi 
meke ko njene kose 
mišljah, da me anđeli 
u vedru plavet nose. 

A1 netom ja u zanosu 
poljubih njeno čelo 
zaspo sam, a lice — 
postalo mi bijelo . . . 

JERONIM KORNER 



523 




NJIVA 


Kadgod hodam po onoj stazi, razveselim 
se. Uska je, tek pedalj široka. Uza nju ne ra- 
stu ni aloje ni palme, ne mirišu ni jasmin ni hi- 
jacinti, ne šire se krošnjati piniji ni naranče. 
Takve djece vedro-jasnoga juga nema uz onu 
stazu. Tvrdo živi trputac poganja uz nju sjeme 
bogatog stabalca, kraj grma cvate ivančica, s li- 
jeska sipaju se rese poput mrtvih crvića. Ta 
staza nije ni iskrivljena ni vijugasta; ta, zami- 
slio je nije umjetni vrtlar, da bi neradu pomo- 
go skratiti praznu dosadu. Tu je stazu isho- 
dala noga, kojoj se rano izjutra žuri na posao, 
koja se u svijetlu zvijezde večernjice žuri opet 
na posao, na ognjište, u staje . . . Zato i teče 
stazica po volji, kao da bi crnomanjast, od ra- 
da izmučen prst pokazivao i naređivao: napri- 
jed, na posao! Ni na desno, ni na lijevo! Još ni 
njive ne obilazi! Ravno preko nje! Preko braz- 
de, preko lijehe! Ti, puče, sjedinjen s grudom, 
nijesi naime kao gospoda iz grada, nijesi ni kao 
obrtnik i tvorničar! Tima je plodan svaki dan, 
tebi rodi gruda samo pola godine. Zato nikak- 
vih zaobilaženja — ravno k cilju . . . 

Rasplakao bih se pri toj misli. Tada ti, ra- 
taru, kada nikoga nema, da bi ti pisao satove 
rada — pijevčev zov je tvoja tvornička sirena 
— ti, koji si svaki bolji zalogaj kidaš od usti- 
ju, da nasitiš druge — tebi je nepravedna čak 
i gruda. Rasplakao bih se na onoj stazi . . . 

Pa ipak, kadgod hodam po onoj stazi, raz- 
veselim se. Kada naime zapjeva slavuj, kada za- 
miriši mlado sijeno, kad se usred otkosa miču 
bijeli rukavi, kad svoju jednoličnu pjesmu za- 
pjeva koščevo kladivo, kad usred žita zaiskre 
plamenovi crvenoga maka — tada se razveselim 
na onoj stazi, jer znam i osjećam, da hodam po 
domovini, koja je tako neizmjerno lijepa, da bih 
se prignuo i poljubio je . . . Na kraju one sta- 
ze stoji na brežuljku jaki hrast, star, snažan 
poput zamišljenog gospodara, košćatog muža 
usred svojeg imanja. Pod njim je cilj mojih 
šetnja. Čini mi se, da je to stablo u onim časo- 
vima moj najbolji prijatelj. Njegovo biće ne 
šapuće poput topola, blebetavih klevetnika, 
onamo dolje kraj vode. Hrast šuti, razmišlja; 
sniva. A misao i san jedina su poezija života. 
Jer istina je gorka, boj je vruć i znojan, visoko 
vise kolači bijela kruha i nije igračka dočepati 
ih se. Sami se ne otkidaju i ne padaju ti u na- 
ručaj. — San se pak sam k tebi prigne, pomi- 
luje te i zove sa sobom — i nalije čašu. Kad je 
okusiš, sklizne križ s tvojih leđa, noga se iz- 
makne iz blata, kamenje smetnje odvali se 
s ceste, koja je blatna i vodi bez muke visoko 
gore k zvijezdama . . . 

Budi pozdravljen, druže, neka budu pozdrav- 
ljeni tvoji i moji snovi! Pod hrastom mi je mah 
namjestio mekani ležaj. Tik ležaja je velika 
prometna cesta mravi, koji nose teška bremena 
do svoje tvrđave, što se ponosno diže na rubu 
brežuljčića nekoliko koraka dalje od hrasta. 


Na hrastovoj kori utaborio se besposličar ple- 
mić, jaki rogač, koji je s visoka promatrao* 
trpljenje mravljega naroda te se naoružan kra- 
snim rogovima na glupoj glavi tupo rugao so- 
cijalnom pitanju manje vrijednoga puka. Ali 
nekog se dana zbilo, da je rogač ležao na- 
uzmak na tlima, a psovani je narod marljivih 
mravi dijelio bogato kolinje . . . 

Sada sam se okrenuo od te gozbe, a žalosti 
nije bilo u mojoj duši. Veselo oko pogledalo je 
na njivu pod brežuljkom. Čudne njivice! Nije 
razuzdano duga ni široka. Iskopala ju je mar- 
ljiva ruka, kad je u borbi za opstanak pograbi- 
la motiku, udarila i zakucala na grudi zemlje te 
joj rekla: Daj mi kruha! . . . 

Muž i žena duboko prignuti podizali su mo- 
tike. U ustrajnom taktu škripali su pod udarci- 
ma željeza kamenčići, zamiješeni u zemlji. Muž 
je češće postajkivao i odmarao se. S rukavom 
je prelazio preko čela i brisao znoj. Tada sam 
vidio njegovo obličje. Iza zemlje slične puti 
svjetlucale su blijede, prozirne pjege. I kašlju- 
cao je. Žena se tada uvijek obraćala k nje- 
mu. Na licu tiha briga, saučešće, kao molba: 
Počini, dragi moj! Umara te posao! A muž je 
pogledavao na kraj njive, gdje je čučala go- 
mila djece i s biljkom zvala zrička iz luknjice, 
i nije odustajao od posla. Još dublje se prig- 
nuo i motika je brže zapjevala gladnu pjesmu: 
Njivo, daj mi kruha! Pogledaj ih ondje na kra- 
ju .. . Još ne siju — a rado bi želi ... I njiva je 
odgovorila tankom parom, koja se dizala iz nje,, 
klicama, koje su nicale i bogato se zelenile, pri- 
jaznim uzdasima, koji su se čuli ispod motika. 

Minulo je nekoliko sedmica . . 

Na njivi nije više bilo muža. Crna marama 
na udovičinoj glavi duboko se prigibala do 
zrelih klasova, a na kraju njive opet su sjeđjela 
djeca... Kad je udovica pogledala na njih, još 
se dublje sagnula. Pokleknula je na njivu. 
Njeni prsti razgovarali su s nasadima na njivi. 

Budi pravedna, mila zemljo! Rodi mi! Po- 
gledaj, kako te obrađujem, kako te milujem! 
Čemu se prigibaš, ti kupusova glavo? Ne lije- 
gaj na zemlju, sagnjit ćeš. Obasut ću :e zemlji- 
com. Tako! Gore! Pogledaj ih na kraju njive! 
Svi čekaju na te! Aha, otkinuo si mi se, nevri- 
jedni korove! Ne tako! Ne će tvoj korijen piti 
iz moje njive. Iščupat ću te . . . Majčina je ljubav 
rodila ljubav prema grudi . . Toplina srca ža- 
rila je u nasadima, nasadi su rodili plod . . . 

Dan se smanjivao . . . Kolica za kolicima 
pratila je udovica u svoj dom. Na njenu licu nije: 
bilo straha pred tvrdom zimom . . . 

U mojem srcu rodila se nova misao, nova 
želja: da bi mi bilo dano iz srca te udovice do- 
biti toplinu njene ljubavi prema grudi i uzeti 
marljivost s njenih prstiju, pa da sve to zasijcm 
poprijeko po njivi, koja je premalo ljubljena 
i premalo poštovana od vlastite djece. 

F. S. FJNŽGAR, preveo V. S. 

DOMINIKANSKI 
KONVIKT 
NA BOLU 

Ove se godine navrša- 
va sedamstota godišnjica, 
otkako je 1234. godine 
sv. Dominik, osnivač pro- 
povjedničkog reda, bio 
proglašen za sveca. Nje- 
govi duhovni sinovi i na- 
sljednici razletiše se po 
svem svijetu. Jedna legen- 
da, koja se ne da povijes- 
no potvrditi, veli, da je 
sam sv. Dominik bio u 
Splitu. Svakako je vrlo 
vjerojatno, da su Domini- 
kanci još za živa svog 
utemeljitelja prolazili i 
našom domovinom, gdje 
su kasnije uz druge re- 
dove razvili svoj rad na 
vjeri i nauci. Veća mje- 
sta u Dalmaciji, Hrvat- 
skoj i Slavoniji imala su 
njihove samostane. 

Naš narod je dao Cr- 
kvi dva svoja blaženika i 
to zagrebačkog biskupa 
bi. Augustina Kažotića i 
bi. Ozanu iz Kotora, obo- 
je dominikanskog reda. 

Već nekoliko godina 
imadu dominikanci lijepi 
svoj samostan i u Za- 
grebu, a u Dalmaciji ima- 
du samostane u svim ve- 
ćim mjestima, odakle raz- 
vijaju svoj rad među na- 
rodom, koji ih je toliko 
zavolio kao »bijele fra- 
tre«. Ovdje donosimo ne- 
koliko slika njihovog sre- 
dnjoškolskog konvikta u 
Bolu na Braču, uz koji 
je gimnazija s pravom ja- 
vnosti. Same slike najbo- 
lje govore o ljepoti mje- 
sta tog prekrasno uređe- 
nog zavoda. Divan polo- 
žaj, a usto opće priznati 
dominikanski odgojitelji 
jamstvo su za moralni i 
fizički napredak gojenaca. 
I ove će se godine primiti 
novi gojenci u zavod, a 
za to daje uprava Zavoda 
sve potrebne informacije, 
koje roditelji zatraže. 

Slika desno : 

'JCuĆiiilni' plegĆetb 

KNJIŽEVNA KRITIKA 


Ima mnogo ljubitelja knji- 
ževnosti, kojima je najveća ra- 
dost, kad mogu o kojoj novoj 
knjizi ili književnoj pojavi pro- 
čitati dobro napisanu kritiku. 
Takva im kritika osvjetljuje tu 
knjigu ili pojavu u svijetlu ide- 
ja, koja su za promatranje to- 
ga djela ili te pojave odlučna. 
Takva kritika upire prstom na 
one vrednote, koje se u toj 
knjizi ili pojavi kriju, a koje 
obično svaki čitalac ili proma- 
trač ne će odmah opaziti. Ta- 
kva kritika pomaže čitaocu za 
pravo razumijevanje novoga 
književnoga djela. Ona stvara 
javno mišljenje o knjigama i 
piscima. A kad ustreba, kritika 
će upozoriti i na zle ideje, koje 
u kojem djelu dolaze do izra- 
žaja, i ocijeniti vrijednost dje- 
la s knjfževno-umjetničkoga 
gledišta. Takva kritika je vjerni 
pratilac i pomagač književnoga 
stvaranja. Ona je posrednica 
između pisca i čitaoca, pa iako 
ima tako inteligentnih čitalaca, 
kojima takvo posredništvo mo- 
žda i ne bi bilo potrebno, ipak 
je takvih razmjerno malen broj, 
te većina čitalaca, ako im kri- 
tika ne posluži kao kažiput, 
otaje samo na površini knjige, 
koju čita. 

iKod nas ima nažalost malo 
dobrih kritičara uopće. Prema- 
lo se ljudi od pera posvećuje 
kritici. A većina, koji se tim po- 
slom bave, vrši to površno. 
Obična je pojava, da kritičar 
svoj posao shvaća tako, da na- 
đe što više prigovora djelu, o 
kojem piše kritiku. Ljudska ma- 
na, da čovjek podcjenjujući 
druge ljude i njihov rad nastoji 
sebe, svoje mišljenje, svoju su- 
periornost izdići, dolazi kod 
kritičara najčešće do svijesnog 
ili nesvijesnog izražaja. Nega- 
tivna kritika opravdana je sa- 
mo tamo, gdje treba osuditi 
zle ideje djela ili gdje je na 
prvi pogled jasno, da ne postoji 
pošteno književno nastojanje. 
U svakom drugom slučaju tre- 
ba da je kritika prožeta pozitiv- 
nom tendencijom, to jest da 
sa što većom ljubavi i pažnjom 
iznese i ocijeni sve pozitivne 
vrednote djela, da nastoji čita- 


oca 'što više dovesti k svi jesnom 
shvaćanju tih vrednota, a ne- 
dostatke djela na iznese na na- 
čin, koji će samom piscu biti 
najpristupačniji, kako bi se u 
daljnjem svom radu tih nedo- 
stataka uspio otresti. To je po- 
zitivan rad kritičara na književ- 
nom polju i samo takav kritički 
rad nosi uspjeha za književnost. 
To dakako nije lak posao. I 
baš zato, što pravi, pozitivni 
kritički rad nije lagan, nerado 
se kritičari njime bave. Mnogo 
je lakše po nekom djelu ili pis- 
cu svom žestinom lupiti i nega- 
tivno ga prikazati, nego li ga 
podvrći pozitivnoj ocjeni. I u 
običnom su životu lakša ogo- 
varanja i druga negativna na- 
klapanja nego pametni pozitiv- 
ni razgovori, pa zato ćete u 
društvenim razgovorima mnogo 
češće naći, da ljudi o svem i 
svačem nepovoljno govore, ne- 
go li da vode razgovore u bi- 
lo kojem pozitivnom smjeru. 
Ne valja to. Opća skepsa i ne- 
povjerenje, kojemu ljudi da- 
nas toliko podliježu, ne gradi, 
nego razgrađuje, a to znači, da 
je tu kritika postavljena na gla- 
vu i da ne izvršuje svoju svrhu. 

Ako hoćemo da stvaramo, 
moramo biti pozitivni. To vri- 
jedi za svaku ljudsku djelat- 
nost, pa i za kritiku. Nedosta- 
tak kritičara opaža se već u 
tom, što mnoga književna djela 
uopće ne doživljuju prave kri- 
tike te ostaju nezapažena, prem- 
da je u njih uloženo mnogo 
moralnog i materijalnoga kapi- 
tala, koji bi mogao poslužiti 
općoj koristi. Takva sudbina 
prati na primjer katoličke pisce 
i njihova djela: redovito se javi 
jedna ili dvije kritike, koje su 
često više referati nego kritike, 
i gotovi smo. Imade u svemu 
70 katoličkih listova kod nas i, 
može se reći, svi rado uvrštuju 
objave o novim knjigama kato- 
ličkih pisaca i nakladnika, koje 
im oni sami šalju, a samo 2 ili 3 
lista (rjeđe više) iznose i svo- 
je vlastito mnijenje o kojem 
književnom djelu, premda bi 
to bar trećina katoličkili listo- 
va (osim dnevnika tjednici i re- 
vije) mogla i morala činiti re- 
dovito, a druga trećina bar od 


zgode do zgode, kad izađe koje 
djelo, za koje bi trebalo pobu- 
diti poseban interes u čitalaca 
tih listova. Nije dosta samo re- 
klama i preporuka, nego treba 
stvarati javno mnijenje. Kato- 
ličke pisce i njihova djela igno- 
rira današnja javnost zato, što 
je raznim utjecajima stvoreno 
javno mnijenje nepovoljno za 
te pisce i za njihov stvaralački 
rad. Protiv toga javnog mnije- 
nja treba sistematski stvarati 
drugo javno mnijenje, koje će 
biti sklono katoličkim piscima 
i djelima i u kojem će oni naći 
oslon. To će biti najprije da- 
kako među čitačima katoličkih 
listova, ali kad to postane u tom 
krugu javno mnijenje, tada će 
se prodorna snaga tog javnog 
mnijenja osjetiti i na općoj na- 
šoj kulturnoj javnosti. Tu je 
eto važna uloga književne kri- 
tike, bez koje svako književno 
nastojanje ostaje sporadična po- 
java bez pravog odjeka. Sile 
se troše, sposobnosti zakapaju,, 
volje upadaju u rezignaciju i 
uspjeha pravog ne će biti, dok 
se ne pojača pozitivna književ- 
na kritika, da bude pomagač i- 
piscima i čitaocima: prvima u 
njihovu postepenom stvaralač- 
kom napredovanju, a drugima 
u pravoj orijentaciji, koja im 
je potrebna kod svakog djela, 
na svakom koraku razvoja sva- 
kog pojedinog pisca i sviju za- 
jedno. DR. J. ANDRIĆ 

Književnost 

Što je roman? Na to bi pitanje si- 
gurno znao svaki naš čitatelj i sva- 
ka čitateljica odgovoriti. Mi, hvala 
Bogu, u »Obitelji«, otkad ona po- 
stoji, evo već šestu godinu donosimo 
romane kao redovito štivo svima, 
koji naš list čitaju. Svaki bi dakle 
već iz tog čitalačkog iskustva rekao, 
da je roman pripovijest velikog op- 
sega i široko izgrađene radnje. Me- 
đutim u rječniku Francuske 'Aka- 
demije iznesena , je sad ova nova 
definicija romana: »Roman je djelo 
fantazije, gdje pisac u obliku pripo- 
vijesti prikazuje strasti ili karaktere 
ili osvaja zanimanje čitateljevo ča- 
rom zapleta ili događaja.« 

Koliko je »Obitelj« dosada donijela 
romana? Otkako naš list izlazi, sada 
evo donosi šesnaesti roman. Od toga 
su bila 3 izvorna romana od hrvat- 
skih pisaca, zatim 1 slovenski, 1 ukra- 
jinski, 1 poljski, 5 francuskih, 1 ta- 
lijanski, 1 norveški, 1 madžarski, 1 
njemački i sada 1 engleski. Osim toga 
je »Obitelj« u to vrijeme donijela 

deset velikih pripovijesti u nastav- 
cima, i to 3 izvorne hrvatske, 1 slo- 
venska, 4 češke i 2 francuske. 

Švedska književnica poljskoga po- 
rijekla. Jedna od najvećih današnjih 
spisateljica švedskoga romana jest 
Marika Stjernstedt. Našim čitaocima 
dobrim dijelom nije nepoznata. Od 
nje je naime Knjižnica »Dobrih Ro- 
mana« izdala krasno djelo »Roman 
jedne žene«. Snažan je to roman, 
koji treba ubrojiti među najbolje, 
što su izašli u Knjižnici Dobrih Ro- 
mana. Marika Stjernstedt je kći jed- 
nog švedskoga generala i jedne 
poljske grofice. Dakle po majci sla- 
venske krvi. Bila je protestantkinja 
kao i otac joj, ali u zrelim godinama 
pokazao se i tu majčin utjecaj, jer 
je konvertirala: prešla je na kato- 
ličku vjeru. U njezinu »Romanu jed- 
ne žene« osjeća se njena velika lju- 
bav prema katolicizmu. Praški dnev- 
nik »Prager Presse« piše u broju 
od 2. srpnja o njoj među ostalim 
ovo: »Jedna od veličina stockholm- 
skog ženskog romana je Marika 
Stjernstedt ... U svojim romanima 
pokazuje se ona duhom kao Fran- 
cuskinja, a za svjetskoga rata ona 
nije ostala neutralna.« 

Švedski pjesnik porijeklom iz Slo- 
venije. Jedan od istaknutih švedskih 
pjesnika, grof Snwilsky, koji je pri- 
stalica Strindbergove struje u šved- 
skoj književnosti, potječe iz Ljublja- 
ne, odakle su bili i pređi njegovi. 
Spjevao je i pjesmu o Ljubljani. 

Engleska knjiga o Dalmaciji. En- 
gleskinja Mrs. Oona Bali, koja dobro 
pozna Dalmaciju, napisala je knjigu 
»Dalmatia«, koja je na 223 stranice 
sa 17 ilustracija i jednom zemljo- 
vidnom mapom izašla u Londonu. To 
nije vodič po Dalmaciji, nego puto- 
pisna knjiga, u kojoj se prikazuju 
prirodne ljepote Dalmacije, njezino 
stanovništvo, njezina povijest, nje- 
zini historijski spomenici i narodni 
običaji. 

Chestertonova šezdeseta godišnjica. 

Engleski katolički pisac G. K. Che- 
sterton navršio je krajem svibnja 
ove godine šezdesetu godinu svoga 
života. On je sve do iza svjetskoga 
rata bio anglikanske vjere. Ali za 
vrijeme teških borba između Irske i 
Engleske poslije svjetskoga rata vi- 
dio je, da Engleska čini velike kri- 
vice Irskoj. Potaknut tom spoznajom 
stao se malo više baviti irskim pita- 
njem i irskom prošlošću, i to mu je 
otvorilo oči: upoznao je katolicizam 
i jedan od rezultata irske borbe za 
slobodu bio je i prijelaz Chesterto- 
nov na katoličku vjeru. To je iza- 
zvalo u Engleskoj veliko zaprepa- 
štenje, jer je Chesterton jedan od 
najjačih današnjih engleskih duhova 
uopće. O njemu kao književniku i 
o njegovim djelima pisat ćemo dru- 
gom prilikom više. 

Fra Ignacij Radić: SRCE ISUSOVO 
U EVANĐELJU, izdao »Vjesnik Po- 
časne Straže Srca Isusova«, Preko 
1934., str. 126, cijena Din 10. — . Od- 
lični duhovni pisac, franjevac-glago- 
ljaš, obrađuje u ovoj simpatičnoj 


knjižici po Svetom Pismu jednu te- 
mu, koja će biti na duhovnu radost 
i pouku svim štovateljima Srca Isu- 
sova. Knjižica je pisana toplo, so- 
lidno, a uz to jednostavno i na pu- 
čki način te je najtoplije preporu- 
čamo. 

Kazalište 

Franjo Suppe: BOCCACCIO, ko- 
mična opera u 3 čina, prva izvedba 
u Zagrebu 29. lipnja, dirigent Lovro 
Matačić, redatelj Tito Strozzi. — 
Prva zbrka kod ove posljednje za- 
grebačke operne premijere ove se- 
zone bila je ta, što je to djelo na 
dan te premijere u Zagrebu davano 
zapravo već 37. put: naime 36 puta 
nekad kao opereta, a od tridesetise- 
dme izvedl/e kao opera, i otud na 
plakatima te nove izvedbe crvena 
premijerska boja. Druga zbrka je tu 
opet u tom, što je to isprva bila 
opereta i što ni sada, otkad ju je 
Njujork nametnuo Beču kao operu, 
to nije još uvijek prava opera, nego 
rođena opereta, samo se nakicošila 
kao kakva verdijevska opera sa pu- 
no melodija, koje kolebaju između 
privlačive ljupkosti i odbojne operet- 
ske banalnosti. Treća je tu zbrka, 
što je Suppe, skladatelj te operetske 
opere (zapravo operske operete, jer 
ne znam, kako bi Suppe, da je živ, 
počastio Artura Bodanskoga, što mu 
je operetu nategnuo na operni ka- 
lup!), porijeklom Belgijanac, po obi- 
telji doseljenik iz Italije, rođen u 
našem Splitu, postao jedan od osni- 
vača bečke operete, te talijansku 
melodiku nasađuje na njemački jezik, 
koji nikad nije naučio, premda je pre- 
ko po stoljeća proživio u Beču. Neka 
mi bude dopušteno, da ostale zbrke, 
koje se vežu uz to posljednje premi- 
jersko-nepremijersko djelo ove oper- 
sko-operetne zagrebačke sezone, ne 
spominjem, nego da samo konstati- 
ram, da publika tu glazbu rado sluša, 
ali da uza sve to režija nije ni djelu 
ni opernoj publici učinila nikakve 
usluge s onim neukusnim grljenjem 
parova, koji ne spadaju u radnju, na 
početku drugog čina. U ulogama su 
najbolji Hržić i Binički, dobri su Eri- 
ka Druzović u naslovnoj ulozi, Nada 
Tončić, Ludmila Radoboj i Leo Mir- 
ković. Inscenacija lijepa (pokretna po- 
zornica ne funkcionira baš uvijek to- 
čno), zborovi i orkestar imadu u Sup- 
peovoj glazbi dovoljno prilike, da da- 
du svojoj izvedbi zamaha, a publika, 
da plješće nakon pojedinih dopadlji- 
vih arija. 

Ljetne operne izvedbe pod vedrim 
nebom priređuju se u mnogim velikim 
gradovima. Najpoznatije su takve iz- 
vedbe u Veroni u Italiji. Ovog ljeta će 
i u Zagrebu na športskom igralištu 
»Concordije« biti izvedene dvije ope- 
re: Zajčev »Zrinjski« i Verdijeva 
»Aida«. Nadamo se, da će te operne 
izvedbe biti veoma posjećene. 


ZA 10 DINARA VAŠE DIJETE KROZ 
ČITAVU ŠKOLSKU GODINU PRIMA 
»MALU MLADOST«! 




Radio 


Radio je dosad pored ostalih svojih 
najrazličitijih primjena na potrebe 
društva unišao ubrzo u dječju sobu* 
postao drug raznih medvjeda, konjića, 
lopti, ili ako hoćete, aeroplana, auta, 
motora, koji su s radijem i današnjom 
djecom više... u stilu. Tu je radio 
zamijenio mamu, koja ima sve manje 
vremena da se posveti djeci, baku, 
koja je danas iščezla zajedno sa svo- 
jim tradicionalnim pletivom i . . . bes- 
krajnim pripovijestima, koje su u 
naše doba bile najčudotvornije sred- 
stvo, da se umiri najgori nemirnjak 
i bundžija . . . Sad mjesto toga, netko 
okrene kolutić, a iz ukusne škrinjice, 
daleki, malko promukli, a uvijek ne- 
kako mistični glas »speakerov« pri- 
ča, priča, zanoseći maštu mališa, koji 
se smire oko aparata, da čas kasnije 
zaigraju oko njega kolo po taktu ne- 
ke dječje pjesmice, koja iz kutije 
sada odjekuje . . . 

Svuda je tako po svijetu danas, pa 
i kod nas. Ali, nažalost, premalo se 
pažnje često posvećuje izboru mate- 
rijala za dječje satove. Prečesto se 
zaboravlja, da dječje radio-emisije, 
kao sve, što se pruža djeci, moraju 
biti odgojne, dakle složene od 
stvari, koje će osim zanimive forme 
sadržavati i neku pouku. Krasan je 
primjer u tom smislu dala nedavno 
radio-stanica u Bilbao (Španjolska). 
Tamo je uprava ponudila poznatom 
dječjem piscu patru Remigiju Vilari- 
no, S. J., da svakoga četvrtka, u 7 
sati naveče ispriča preko radija jed- 
nu pripovijest svojim malim prijate- 
ljima. On je to vrlo rado prihvatio, i 
od tada, svaki petak ujutro, trčali su 
pred njega na cesti crnokose male 
Juonite i kudravi Emanueli, da mu 
zahvale na sinoćnjoj lijepoj priči . . . 

Naskoro je jedan dio tih priča izi- 
šao i u knjizi, pod naslovom »Radio- 
cuentos«, doživjevši ubrzo nekoliko 
izdanja. Sada je pak čuvena pariška 
katolička izdavačka kuća D e s c 1 e e, 
de B r o u w e r et Cie (Pariš, 76, 
rue des Saints-Peres) izdala i fran- 
cuski prevod djela okrstivši ga »C o n- 
t e s r a d i o p h o n i q u e s« — »R a- 
d i o - p r i p o v i j e s t i«. Raskošno 
opremljena knjiga od 208 strana sa- 
drži dvanaest priča, s trinaestom kao 
uvod, a sve su jednako zanimive, li- 
jepe, živo ispričane: neke su fanta- 
stične, neke historičke, neke iz obič- 
nog života, neke su šaljive, neke oz- 
biljne i ganutljive, ali sve su vanred- 
no prilogođene dječjoj duši i kriju 
dragocjeno zrnce pouke, koje se go- 
tovo neopazice uvlači u mekano tlo, 
da donese stostruki plod. Ima među 
tim pripovijestima pravih remek-djela 
na pr. »Cijena očevih očiju«, pa »Smi- 
jeh od 49 jabuka« i t. d. Stoga se 
knjiga najtoplije preporuča onima, 
koji trebaju dobre dječje francuske 
knjige (tim više, što je jako jeftina: 
7 fr. franaka), a našoj se radio-stani- 
ci preporuča, da i ona posveti što ve- 
ću pažnju izboru gradiva za svoje,, 
ne baš uvijek odlične, dječje pro- 
grame. V. R. 

Naš roman 


JANINA PJESMA 


(Nastavak) 


ENGLESKI NAPISALA FLORENCE L. B Alt CL A Y - PREVODI VOJMIL RABADAN 


»Večeras nam dakle vojvotkinja priređuje kon- 
cerat,« javi se netko. »Trebalo bi objesiti ovdje 
nekoliko kineskih lampijona i održati priredbu 
pod vedrim nebom. Prevruće je, a da bi čovjek 
mogao podnijeti veliko društvo u zatvorenoj 
dvorani.« 

»Što se toga tiče, ne brinite se,« odgovori 
Garth Dalmain. »Ja sam ravnatelj svečanosti i 
jamčim vam, da će svi prozori prema terasi 
* ostati otvoreni. Možete dakle da sjedite vani: 
ne ćete vidjeti bogzna što, ali čut ćete savršeno.« 

»Da, ali polovica je užitka u tome, da gledaš«, 
klikne jedna mlada tenis-igračica. »Oni, koji 
ostanu na terasi, ne će moći da se dive vojvot- 
kinji, kad bude nakon programa oponašala svoje 
goste. Ja se ne bojim vrućine, sačuvajte vi meni 
mjesto u prvome redu!« 

»A kakvo ćemo to , iznenađenje’ imati veče- 
ras?« upita lady Ingleby. 

»Velmu«, odgovori Mary Strathern. »Ona do- 
lazi ovamo na week-end. Bit će prekrasno, da 
je imamo ovdje. Nitko osim vojvotkinje ne bi 
uspio da je makne s mjesta; na čitavom je svi- 
jetu samo Overdene može privući. Na koncertu 
će pjevati samo jednu tačku, ali će sasvim sigurno 
mnogo toga naknadno dodati. Nagovorit ćemo 
Janu, da bez premišljanja sjedne za glasovir 
i da, kao slučajno, udari prve taktove nekog Vel- 
minog trijumfa, i odmah ćemo čuti čarobni glas: 
Velma ne može nikada da odoli savršeno izvede- 
noj pratnji.« 

»Zašto zovete gospođu Velmu , iznenađe- 
njem’?« upita jedna djevojka, koja još nije bila 
upućena u običaje overdenske. 

»To je, draga moja,« odvrati lady Ingleby, 
»mala vojvotkinjina šala. Taj se godišnji konce- 
rat priređuje inače za zabavu njezinih gostiju i 
za slavu glasovitih lokalnih veličina. Čitava se 
okolica poziva. Samo domaće sile umoljene su 
da nastupe. One ispune program na potpuno za- 
dovoljstvo svoje i svojih obitelji, ... a i na naše 
najveće veselje, jer nam kasnije vojvotkinja po- 
novi na svoj način čitavu priredbu oponašajući 
sve i svakoga . . . Ah, vojvotkinjine su šale uisti- 
nu nenadoknadive!« 

»Poštovana Jane ne odobrava ih,« primijeti 
mladi Ronald Ingram, »stoga se većinom izgubi 
prije svršetka koncerta. Ali pošto nitko ne bi 
mogao tako savršeno da prati gospođu Velmu, 
dobila je Jane večeras nalog, da ostane. Sva je 
prilika, da će vojvotkinjine šale biti večeras 
umjerenije nego li obično. Već smo doživjeli, da 


V Tvrdoglavost i lijenost su dva slaba svojstva! 

Mnogo toga bi se dalo popraviti, da ljudi nisu lijeni i tvrdoglavi. 
Vi ste takav! Vi dobro znate, da je Radenska kiselica vanredna za 
piti, za zdravlje dobra, te liječi mnogu bolest, dok nije jako zasta- 
rjela, pa ipak još do danas niste poslali svoju adresu na jednoj do- 
pisnici, da Vam se pošalje cjenik za dobavu kiselice, opširnu brošuru 
o njoj, te kupališni (banjski) prospekt. Sve dobijete badava! Ne bu- 
dite tako lijeni, radi se o Vašemu zdravlju i dobrom osjećanju. Poša- 
ljite još danas svoju adresu na: Kupalište i Lječilište Slatina Radenci, 
Slovenija. Glavni zastupnik za Zagreb i okolicu: Ljubljanska ulica 5. 
Telefon 36-31. 


se poštovana Jane u toj stvari suprostavila voj- 
votkinji; doduše, ne odnese pobjedu odmah, ali 
njezin utjecaj djeluje ipak ublažujući.« 

»Meni se čini,« reče neka lijepa Amerikanka 
vedra i otvorena lica, »da miss Champion ima 
pravo. U mojoj bi se domovini smatralo nedo- 
stojnim rugati se ljudima, koji su bili naši go- 
sti i koji su pjevali u našoj kući, kad smo ih mi 
za to molili.« 

»U vašoj domovini vi nemate vojvotkinja, dra- 
ga moja,« dometne Myra Ingleby. 

»Zacijelo, ali ih na tucete izvozimo u Evropu,« 
odgovori hladno Amerikanka, pa nastavi da srče 
sladoled, koji joj je Garth Dalmain ponudio. 

Opći smijeh dočeka brzi odgovor, i društvo 
stade raspravljati o posljednjem englesko-ame- 
ričkom braku. 

»A gdje je poštovana Jane?« priupita netko. 

»Na golfu s Billy-em,« reče Ronald Ingram. 
»Pa eto već idu!« 

Visoka Janina silhueta pojavila se na terasi. 
Billy Cathcart išao je uz nju govoreći živahno; 
odložiše štapove u hallu, pa siđoše i oni prema 
kedrovima. 

Jane je bila odjevena u sivo tailleur-odijelo i 
košuljicu od bijelog i plavog batista sa mekim 
pustenim šeširom, koji je bio tamno ukrašen 
crnim perom. Hodala je slobodnim i odmjerenim 
korakom, koji je svjedočio snagu i vladanje so- 
bom. Njezin se izgled neobično razlikovao od 
izgleda svih lijepih žena okupljenih pod kedrom, 
a ipak u njezinom držanju nije bilo ništa mu- 
škoga, — naprotiv, sve je na njoj bilo tako 
žensko, da je bez ikakve štete mogla da nosi 
strogo jednostavne haljine, koje su svojom 
skromnošću savršeno pristajale njezinu licu i 
stasu. 

Kad je pristupila krugu, koji se okupio oko 
stolova, pola tuceta muškaraca skoči, da joj po- 
nudi mjesto; ona sjedne na jedno onim svojim 
jednostavnim držanjem, kojim se uvijek odli- 
kovala. 

Postaviše joj nekoliko pitanja o golfu; ona ih 
izbjegne i spriječi Billy-a, da na njih odgovori. 

»Šutite, Billy! Nas dvoje jedini mahnitamo za 
golfom od svih prisutnih; nitko ne bi umio da 
cijeni naše podvige. Gdje je tetka? Ubogi je 
Simmons posvuda traži, da joj preda neki 
brzojav.« 

»Zašto ga vi nijeste otvorili?« upita Myra. 

»Jer tetka ne dozvoljava, da nitko otvori nje- 
zine depeše. Ona obožava nenadane udarce, a 
uvijek je moguće, da brzojav sadrži glas o nekoj 
katastrofi. Ona tvrdi, da joj je sav užitak po- 
kvaren, ako netko drugi dozna vijest prije nje i 
saopći joj to štedeći je!« 

»Vojvotkinja upravo dolazi,« reče Garth Dal- 
main, koji je s mjesta, gdje je sjedio, mogao da 
vidi mala vrata na ogradi ružičnjaka. 

»Stvorenje jedno!« klikne konačno vojvotki- 
nja. »O, stvorenje! . . . Eto, što dobijete, kad 
postupate s njima kao s prijateljicama! A ja 
sam još spremila za nju divan niz bisera daleko 
vredniji, no što joj obično plaćaju njezine pje- 
smice. A ona me ovako izdaje u posljednji čas! 
O, stvorenje! . . . Spodobo!« . . . 

»Draga tetko,« javi se Jane, »ako je ta uboga 
gospođa Velma oboljela najednom od laryngi- 
tisa, ne bi mogla da zapjeva ni jedne note, sve 
da joj i kraljica to zapovjedi. Njezina depeša 
govori, da joj je iskreno žao.« 

»Nemojte mi protusloviti, Jane,« vikne voj- 
votkinja razdraženo, »i ne uplićite kraljicu, ka- 
mo nikako ne spada! Ne mogu podnositi, da je 
netko nelogičan. Zašto je dobila tu bolest — 
kako ste je ono nazvali? — baš sada, kad je 
morala da dođe pjevati kod mene? Kad sam ja 
bila mlada, ovakve trice nijesu bile poznate; to 
su novi izumi, kao i apendicitis, samo da se može 
parati ljude. U moje se doba to nazivalo imati 
proljev, i uzimalo se kakvo sredstvo za čiš- 
ćenje!« 

Myra Ingleby gušila se od smijeha za svojim 
slamatim šeširom, kojim je pokrila lice, a Garth 
Dalmain šapne na uho Jani: 

»Ne mogu podnositi, da je netko nelogičan!« 

Ali Jane zaniječe glavom i ne htjede da se 
nasmije. 

»Tommy hoće jedan ribiz!« oglasi se papiga. 

»Pa dajte mu jedan, za ime Božje!« naloži 
vojvotkinja. 

»Ali, draga tetko, nemamo ribiza,« reče Jane. 

»Ne prepirite se,« cikne vojvotkinja bijesno, 
»Kad veli ribiz, misli pod tim nešto crveno, kako 
jako dobro znate.« 

Neko pet-šest osoba skoči da posluži Tom- 
my-a; Jane se pravila, kao da ne razumije zna- 
kove, koje joj je pravio Garth Dalmain. 

»Nema odgovora, Simmons,« reče vojvotki- 
nja. »A sad je glavno, da znamo, što ćemo ura- 
diti. Pola grofije doći će ovamo na moj poziv, 
da čuje Velmu, a Velma je u Londonu izgovara- 


NJEGA LICA I PUTI 

Beznjegejest mladost rugoba trajna, 
Sa njegom jest mladost ljepota bajna 

Razlika u izgledu istog lica: 


Bez njege Prolazna njega Redovita njega 

Kroz stoljetna iskustva preporučamo za njegu lica ono 
što je uistinu najbolje za njegu masnog lica, a to jest 

MANDULA CREMA ZA LICE 

koja čisti lice od nabora, bobuljica, prištića, lišaja 
i od sunčanih pjega. Cijena lončića Din 15*—. Novo- 
derma sapun Din 10* — . Proizvodi i stavlja u promet 
stara g. 1599 osnov. KAPTOLSKA LJEKARNA SV. 
MARIJE, ljek. V. Bartulić, Zagreb, Dolac kraj Tržnice 


jući se, da ima apendicitis ... ne, htjela sam reći 
onu drugu pripovijest. Nek đavo nosi tu ženu! 
— kako bi rekla ta duhovita ptica.« 

»Jezik za zube!« zakriješti Tommy. 

Vojvotkinja se nasmiješi i pristane da sjedne. 

»Ali, draga vojvotkinjo,« počne Garth svo- 
jim najuvjerljivijim glasom, »grofija nema poj- 
ma, da ste vi večeras očekivali gospođu Velmu. 
To je bila duboka tajna. Vi ste je htjeli odati tek 
u posljednji čas. Lady Ingleby zvala je Velmu 
vašim, iznenađenjem’.« 

»Posve tačno,« potvrdi vojvotkinja, »to je i 
bilo najljepše u čitavoj stvari. Oh, stvorenje 
jedno!« 

»Dakle, draga vojvotkinjo,« nastavi Garth, 
»budući da grofija nije znala, što se sprema,, 
grofija ne će biti ni razočarana. Vaši uzvanici 
dolaze ovamo, da slušaju jedni druge i da uži- 
vaju u vašim hladnim pićima i sladoledu. Taj 
program postoji; oni će dakle otići oduševljeni, 
diveći se no^u drage vojvotkinje, koja umije da 
otkriva talente rođenoga kraja!« 

»Što da radim?« ponovi vojvotkinja. »Velma 
je imala da pjeva Ružarij. Ja sam računala na 
to. Čitav je ukras dvorane zamišljen u skladu 
s tom romancom; lanci od bijelih ruža i veliki 
crveni križ na dnu iznad podijuma. Jane!« 

»Tetko?« 

»Ne govorite , tetko’ tako mlohavim glasom, 
molim vas. Zar ne možete ništa da nam savje- 
tujete?« 

»Nek đavo nosi tu ženu!« drekne najednom 
Tommy. 

»Slušajte tu zlatnu pticu,« reče vojvotkinja, 
udobrovoljivši se najednom potpuno.« Dajte mu 
netko pružite jednu jagodu. No dakle, Jane, što 
nam vi savjetujete?« 

Jane Champion sjedila je okrenuta gotovo 
leđima tetki. Prebacila je nogu preko noge i 
obuhvatila koljena spretnim i uslužnim rukama. 
Sad se polako okrenula i pogledala pozorno 
prodirne oči, koje su je pod štitom gljivastog 
šešira nekako nemirno motrile, i kao da su mo- 
lile . . . Lagani smiješak zatitra u Janinim očima* 
i nakon kratke stanke djevojka odgovori jed- 
nostavno: 

»Ja ću večeras pjevati Ružarij mjesto Velme, 
ako vi to uistinu želite, draga tetko.« 

Mora da se čitava skupina uzvanika stra- 
šno začudila, jer je nakon Janinih riječi zavla- 
dao grobni muk. Vojvotkinja je naime bila je- 
dina osoba među prisutnima, koja je čula pje- 
vati Janu. 

»Imate li romancu?« upita Njezina Milost ođ 
Meldruma, pobirući svoju depešu i praznu ko- 
šaru. 

»Imam,« odvrati Jane. »Kad sam zadnji put 
bila u Londonu, provela sam nekoliko sati sa 
madame Blanche. Nju, koja tako malo voli mo- 
derne romance, osvojila je ova. Pjevala mi ju je* 
dopustivši mi, da je pratim. Nakon toga naba- 
vila sam jedan primjerak te pjesme.« 

(Nastavit će se.) 

Dječja priča 


DVIJE SREBRNE SKUDE 


Jednom su živjele dvije mlade pastirice. Za- 
rana su ostale sirote i svaka se od njih morala 
brinuti za troje nejake braće. Jedna se zvala 
Plavka i vrlo je ljubila svoju braću; druga se 
zvala Crnka i — ne velim, da je baš bila zla . . . 
ali nije bila ni dobra, pogotovu sa svojom bra- 
ćom. 

Kad su seljački momci dolazili u prosce, 
Plavka im je govorila: 

»Ne, ne! Prije moram da odgojim svoju 
braću. Maleni su i nemaju nikoga osim mene. 
Najmlađemu su tek tri godine! ... Ko će se 
za njih brinuti?« 

Radila je kroz čitav dan: kosila je travu, 
vodila koze na pašti, muzla ih, prodavala mli- 
jeko, pravila maslac — sve je to radila dobra 
sestrica za svoju braću. 

A troje je djece govorilo: 

»Oh, kako imamo dobru sestricu! Hrani nas, 
oblači nam, uspavljuje nas. Naša nam je se- 
strica kao prava majčica . . .« 

Ona druga pastirica naprotiv bijaše i bijes- 
na i srdita, što se morala brinuti za svoja tri 
brata. 

»Ko će me ikada htjeti da vjenča?« tužila se. 
»Četiri usta nisu jedna usta! Ah! Kako sam ja 
nesretna djevojka! Siromašna sam, a moram 
da uzdržavam troje djece!« 

Puštala ih je da idu poderani i bosonogi 
Stavljala ih je da spavaju na hrpi slame. A kad 
su neprestance pitali hrane, prekoravala ih je: 

»Kako? Još ste gladni? Zar ne znate, da 
svaki komadić kruha ja sa svojim znojem- za- 
radim ?« 

A kad su djeca govorila: 

»Sestrice, sestrice, zašto si tako stroga? 
Što smo mi krivi, ako smo gladni?« — ona ih 
je nemilo udarala. 

Jednoga su dana dvije pastirice bile na pa- 
ši. Svaka je povela sobom svoju braću. 

Tuda pođe pogrbljena starica s torbom na 
leđima. Starica je teško koracala. 

»Žedna sam,« tužila se, »umirem od žeđe. 
Pastirice,« reče Crnki, »bili mi dala malo mli- 
jeka?« 

Crnka pomisli u sebi: »Ko zna, ova starica 
bi mogla biti — vila!« te joj odgovori: 

»Zašto ne? Počekaj, starice! Hajde, djeco, 
pomozite mi!« i pošalje dvojicu da uhvate ko- 
zu, a trećega da donese zdjelu. I kad su ona 
dvojica doveli kozu, a onaj treći zdjelu, pomu- 
ze toplo i pjenušavo mlijeko te ga dade sta- 
rici. 

Starica se napije — i činilo se, da se osvje- 
žila. No prije nego je krenula dalje, pretraži- 
vala je po svojoj torbi i izvukla srebrnu škudu: 

»Uzmi, pastirice, u zahvalu za dobro mlijeko. 
No pazi: Ovaj novac treba da potrošiš skupa 
sa svojom braćom, jer su dvojica držali kozu, 
a treći donio zdjelu.« 


»Dobro, dobro,« reče pastirica, a u sebi po- 
misli: »Ovo je sigurno vila; no škrta je, kad 
nam daje jednu škudu, a traži, da je dijelimo 
u četvero . . .« 

Malo dalje starica susretne drugu pastiricu, 
koja je sa svojom braćom također pasla koze. 

Starica pristupi sa svojom torbom i svojim 
izmorenim i ispaćenim izgledom te reče: 

»Žedna sam, žedna sam, djeco moja, što ćete 
mi dati?« 

»Hoćeš li da ti pomuzemo mlijeka?« 

»Ne,' mlijeko mi se gadi . . .« 



„...POKLONIT ĆU VAM SREBRNU ŠKUDU..." 


»Hoćeš li svježe vode iz bunara?« 

»Hoću,« reče starica. 

Jedan dječak poleti da potraži kabao, a 
drugi priveže za kabao lanac. Pastirica ga spu- 
sti u bunar i zatim izvuče punog vode. Najmla- 
đi napuni kupu i s velikim je poštovanjem pru- 
ži starici. 

Starica se napije pa reče: 

»Hvala, djeco! Voda me je osvježila; a u 
znak priznanja poklonit ću vam srebrnu škudu. 
No pazi . . .« i pri tom se okrene prema dje- 
vojci, » . . .pazi, da ovaj novac potrošiš skupa 
sa svojom braćom! Jesi li razumjela?« 

»Ne sumnjaj u to, starice. Sve da mi to nisi 
' ni kazala, ja bih bila novac podijelila s braćom.« 
A u sebi pomisli: »Sigurno je ova starica — 
vila. Treba raditi sve ono, što ona kaže.« 

Srebrna je škuda doista imala čarobnu moć, 
no dvije pastirice za to nisu znale. 

(Svršit će se.) 

flaša anketa 

OBITELJSKE ODGOJ DJECE 

Mislim, da nema važnijeg 
pitanja sadašnjice od toga, ka- 
ko da se najbolje, najnapredni- 
je i ujedno najljepše odgoje 
naša draga djeca, na kojima 
prema narodnoj poslovici svi- 
jet ostaje. Kako, kada i kojim 
riječima i primjerima treba da 
se odgoje djeca? 

Čim dijete ustaje iz kreveta, 
treba da znade sve, što će čini- 
ti, što smije, a što ne smije ra- 
diti. Kratka molitva u zajednici 
s majkom, ocem, bakom ili ko- 
jim drugim licem obitelji, treba 
da bude ujedno najbolji poče- 
tak svakog dana kod djeteta 
s navršenom četvrtom ili petom 
godinom. Ako je dijete bistrije, 
znat će već i u navršenoj tre- 
ćoj godini cijeli Očenaš. Moli i 
radi, to mora Tbiti najuspješnije 
i najspasonosnije načelo odgo- 
jitelja, ako želi, da u djeci raz- 
vije ljubav, strpljenje i radinost. 

Poslije kratke molitve obla- 
či se dijete samo, ako je to na- 
učilo, jer se tako najbolje uči 
spremanju i urednosti. Ako je 
večerom cipele zamazalo ili 
ublatilo, neka se nauči čistoći 
tako, da samo očisti svoju obu- 
ću. Ne treba na dijete da se vi- 
če, ako je pogriješilo, bolja je 
blaga riječ u pravo vrijeme, 


Pranje kose 

Vrlo je važno za njegu kose, čime se ista 
pere, zato valja osobitu pažnju posvetiti 
izboru sredstva za pranje kose. Kao oso- 
bito pouzdan za pranje kose jest 

Shampo - kosoper od Kopriva 



Pravi proizvod nosi zaštitni znak. 
Cijena dvostrukom obroku t. j. za dva 
pranja samo Din 3*-. Pošto tko unaprijed 
šalje Din 10* — dobiva listovnom poštom 
3 dvostruka omota po Din 3*— franko. 

Kaptolska ljekarna sv. Mariji osno- 
vana g. 1599. u Opatovini 7 
VLATKO BARTULIĆ, Zagreb, Dolac 
kraj Tržnice 


jer uplašeno dijete ne pamti 
težinu svoga prekršaja tako 
lako, kao dijete, koje biva uko- 
reno sabranom i mirnom opo- 
menom. U tom naročito grije- 
še današnji roditelji. Kazna je 
u današnje doba stvar poteško- 
će. Kada treba da se dijete kaz- 
ni, kako i čime, zavisi ponajvi- 
še o našoj ljutini, o uzrujanosti. 
Ali to nikako ne bi smjelo da 
bude jedino mjerilo. Prije sve- 
ga treba da sami sebe svladamo, 
da pristupimo djetetu, koje je 
zaslužilo kaznu, posve mirno i 
bez ikakvih bijesnih grimasa i 
gestikulacija. Treba da se na 
pr. kaže: 

»Drago dijete, ti si načinilo 
prekršaj, ja te moram kazniti, 
jer ako te ne kaznim, ne će'š se 
nigda popraviti. Kažnjavam te 
iz čiste ljubavi, da budeš bolje. 
Upamti ove riječi!« 

Dijete će zatim biti kažnje- 
no, ako je zaslužilo kaznu. Ali 
kažnjavanje svakog dana sva- 
kako je pogrešno, jer je obič- 
no netko u kući kriv tom ne- 
razumnom vladanju djeteta, te 
mu daje očiti primjer lošeg 
vladanja, govora ili rada. Di- 
jete je takvo, da prima sve do- 
bre i loše riječi, dobro i loše 
vladanje svoje okoline, a naj- 
više svojih ukućana. Ako je 
dakle u nekoj kući dnevno sa- 
mo jedno jedino maleno sva- 
đanje oca ili majke došlo na 
javu, da ga je dijete vidjelo i 
čulo, ono će se isto tako vla- 
dati bilo prema svojim drugo- 
vima i drugaricama, bilo pre- 
ma roditeljima. 

Strpljivost jeste i treba da 
bude glavna poluga roditelja u 
odgajanju djece, i to ona ne- 
patvorena i kršćanska strp- 
ljivost, koja je okićena pra- 
štanjem i ljubavi, jer da se u 
djeci razvije ljubav, praštanje i 
strpljivost, treba da se posjedu- 
ju sve tri spomenute vrline. 
Ono, čega u sebi nemamo, ne 
možemo djetetu niti dati, niti ga 
toj vrlini priučiti. I u tom gri- 
ješe mnogi i mnogi roditelji i 
odgajatelji djece! 

Još je vrlo važna vrlina svla- 
davanje samoga sebe. Bez te 
vrline ne može se niti zamisliti 
život i napredak djeteta u obi- 


telji. I tu treba mnogo zornih 

primjera roditelja, da dijete 
uvidi važnost i praktičnu stranu 
nutarnje snage, gospodstvo nad 
samim sobom. U današnje ner- 
vozno doba, kada sve služi mu- 
njevitoj brzini, kada su kod 
mnogih roditelja živci popustili, 
kada o strpljenju nema niti go- 
vora, teško je naročito u gra- 
dovima prednjačiti mirnim, sa- 
branim i simpatičnim primjeri- 
ma u vladanju i govoru i čini- 
ma. I zato vidimo sve više u 
školi nervoznu djecu nervoznih 
roditelja, svadljivce i huškače. 

Molimo i radimo! U toj po- 
slovici leži naša bolja i ljepša 
budućnost, kao i budućnost 
djece naše, koju mi mnogo vo- 
limo, ali sama naša ljubav ne 
će iz njih izgraditi valjane, ko- 
risne i nesebične stanovnike li- 
jepe naše domovine. Pokraj 
ljubavi treba da vlada i razum 
i sve ostalo dobro, spomenuta 
u ovom opisu. 

JOSIP GEISER, UČITELJ 

PLIVANJE 

Ljetno je vrijeme veoma podesnu 
za kupanje. Ali samim kupanjem, pa 
bilo to ne znam gdje, nije postig- 
nut pravi cilj za razvoj i njegu na- 
šega tijela. Taj će se cilj postići slo- 
bodnim plivanjem u čistoj vodi teku- 
ćici, jezeru ili moru. Plivanje je veo- 
ma zdrava zabava, to više, što se pli- 
vanjem zaposle skoro svi mišići na- 
šega tijela. Osobito vrijedi plivanje 
za onu mladež, koja još nije potpuno 
izrasla. Tim se športom izgrađuje ti- 
jelo jednako i harmonično. Ujedno 
se i svi tjelesni organi — bilo vanj- 
ski bilo nutarnji — živim kretanjem 
kod plivanja jačaju i snaže. Sve je 
ovo dokazano opetovnim liječničkim 
opažanjima i iskustvom. K tome valja 
znati, da pravi plivač tim nesamo 
tjera zdrav šport, već se ujedno 
osposobljava za laku atletiku, nogo- 
met, penjanje i t. d. Što se tiče či- 
stoće tijela, plivanje je na prvom 
mjestu, jer nas čistoća čuva od raz- 
nih boljetica. Hladna voda draži kožu 
i čini, da krv brže kola. Zatim hla- 
dna voda čini tijelo otpornijim proti 
prehladi i kataru. Plivanjem na pro- 
stom zraku izvrženi smo još svijetlu 
i suncu, a to za naše zdravlje vrijedi 
puno. f. s. 


Rukavice Čarape Kupaći kostimi 

najukusnije izradbe i boje 
Novost: kuponi sa J0V20$ popusta 

,,£EON", Zagreb 

GUMDUUĆEVA UL. 5 i PRAŠKA UL. 6 

Jelovnik 

Mliječna francuska juha. Za 4 

osobe priređuje se ovako: Rastopi 
5 dkg maslaca, ali pazi, da ne poru- 
meni, pa primiješaj 3 žličice braš- 
na. Miješajući neprestano nalijevaj 
1 litru mlakoga mlijeka pa kuhaj 
četvrt sata na laganoj vatri. Tada 
povuci u stranu, primiješaj 3 žu- 
manjka razmućena u malo mlijeka 
te neprestano miješajući uspi 8 dkg 
naribanog parmezanskog ili emen- 
talskog sira. Nosi je na stol s pr- 
ženom žemljom. 

Segedinski odresci na paprici. Po 

kilograma goveđih odrezaka dobro 
tuci. Dvije glavice luka nareži po- 
sve sitno te ih pirjani u masti, dok 
ne porumene. Tada metni u taj luk 
odreske umotane u brašno, uspi žli- 
cu paprike, posoli, uspi malo vode 
i pirjani, dok meso ne postane me- 
kano. Nosi se na stol razno garni- 
rano. 

Odresci od krumpira u tijestu. 

Sirove, oguljene, oprane i dobro 
osušene krumpire nareži na tanje 
odreske, umoči u tijestu za palačin- 
ke, koje nije oslađeno, i metni u 
vrelu mast, da se tijesto skupi. Ta- 
da ih peci još posebno na laganoj 
vatri s obje strane, a kad su pečeni, 
stavi ih na sito, da se mast ocije- 
di, i pospi s malo soli. Jede se s va- 
rivom. 

Pržene safalade s kašom od krum- 
pira. Oguli safalade, raspolovi ih po 
duljini, umotaj ih u mrvice od žem- 
lje i jaje kao bečki odrezak te ih 
prži naglo na masti. Nosi na stol s ka- 
šom od krumpira. (Isto tako se sa- 
falade mogu spržiti, a da se ne umo- 
taju u mrvice od žemlje). 

Roščići od čvaraka. Načini tijesto 
od 20 dkg brašna, 7 dkg oraha, 7 dkg 
šećera, 14 dkg samljevenih čvaraka, 
dobro ga umijesi i načini roščiće. 
Peci ih u pečenjari, i dok su još vru- 
ći, umotaj ih u vanilijin šećer. S. A. 

Hajka i dijete 

Dječja odjeća velika je briga sva- 
ke majke, koja hoće, da joj dijete 
uvijek bude uredno obučeno. Što di- 
jete čvršće stoji na nogama, to više 
se svakamo zalijeće ne pazeći, ide li 
u prah, blato, vodu i uopće na zama- 
zana mjesta. Tu odjeća odmah stra- 
da. Najradije će dijete sjesti na pi- 
jesku^ pa se zaigrati, a tu se cijelo 
zamaže. Dječaci su gori od djevoj- 
čica, koje ipak više slušaju mamu, 
kad ih opominje, da paze na čistoću. 
Dječak nema nikakva smisla za ta- 
kve opomene. Za malo dijete, bilo 
to dječak ili djevojčica, najpraktič- 


^ 14 0 0 d i n a i* a 1. V. - 20. VI. te 
1. IX. — 15. X. stoji Vas dvadesetdnevni bo- 
ravak u Slatini Radenci. Stan, hrana (obična ili 
dijetna), kupanje, dva liječnička pregleda 
(Rentgen itd.) analiza mokraće i sve takse 
uračunate. Možete si Vi pretstaviti užitak i 
djelovanje na zdravlje, kupati se u čuvenoj 
Radenskoj kiselici? Liječi mnoge bolesti srca, 
bubrega, jetara, želuca, viški tlak, giht, skle- 
rozu, smetnje starosti, kamence, unutrašnje 
žlijezde. Tražite opširan prospekt. Besplatno. 
Kupalište i Lječilište Slatina Radenci, Slove- 
nija. Glavni zastupnik za Zagreb i okolicu. 
Ljubljanska ulica broj 5, Telefon broj 36-31 


nije su za ljeto hlačice s narameni- 
cama, ispod kojih obično ne treba 
ni košuljice, ili mu se može navući 
laka majica s kratkim rukavima. Pre- 
ko hlačica može imati pregačicu iz 
kretona vezanu preko ramena, a gla- 
vni njen dio je velik džep, u koji di- 
jete može stavljati manje stvari po- 
trebne za igru. Djevojčice ljeti nose 
bujno-šarene haljinice tako, da im 
noge i ručice budu što više izložene 
suncu, jer sunce je i te kako po- 
trebno za razvoj dječjih kosti. 

L. V. 

Spavanje djece po danu veoma je 
nužno za zdravlje i napredak djece, 
pa zato se moramo starati, da spa- 
vanje jača, ali da ne slabi djeteta. 
Potrebno je u prvom redu da dijete 
prije spavanja riješimo tijesnih ha- 
ljina, da bude dakle labavo obučeno. 
Tim se postupkom isparuje koža, a 
dijete se ne znoji; jer ga znojenje 
slabi, a ne jača. Osim toga dijete 
prenatrpano odjećom ili debljim po- 
krivačem pokriveno spava nemirno, 
a kad se probudi, obično je srdito i 
plačljivo. Za to prije dnevnog spa- 
vanja razriješimo na djetetu i odje- 
ću i obuću. I. S. 

i ovo nas zanima 

Dobra služavka, ako je uistinu vri- 
jedna i valjana, u službi je dobre go- 
spodarice zapravo u neku ruku član 
obitelji. Tako i treba da bude. Ne 
čine dobro one domaćice, koje sluški- 
nji samo zapovijedaju, a inače je pre- 
ziru držeći je samo radnim organom. 
Takve domaćice sebi ne mogu od- 
gojiti vjerno stvorenje, nego samo 
strano i neprijateljsko biće. 

Djevojke, koje idu u tuđinu za po- 
slom, obično ne pomišljaju, da je ta- 
mo možda još i gore nego kod nas, 
a onda se razočarane moraju vratiti 
kući, li tamo u tuđem svijetu propa- 
dnu. Na granici nekih država pogra- 
nični činovnici svakom, za koga mi- 
sle, da ide u njihovu državu tražiti 
posla, udare u putnicu žig, da ga ni- 
tko ne smije uzeti u posao. Djevojka, 
kojoj se to dogodi, trebala bi odmah 
s granice da se vrati natrag. 

Čovjek, koji je oslobodio preko 
1000 ptica. U glavnom gradu Špa- 
njolske — Madridu uhvaćen je ne- 
davno neki Xeres, koji je imao na* 
ročiti užitak oslobađati ptice. On se 
potajno uvlačio u stanove, za koje 
je znao, da posjeduju kaveze sa pti- 
cama, otvarao kaveze i puštao ptice. 
On je dosada na taj način ušao u 500 
stanova i pustio na slobodu do 1.000 
ptica. 

Skrovište pod zemljom. Neki je Pa- 
rižanki nedavno sagradio u svom vrtu 
šest metara ispod zemljine površine 
betonirano skrovište, koje će moći 
da odoli najrazornijim (bombama i 
granatama. Na. ovaj način želi da se 
osigura od eventualnog zračnog na- 
padaja na Pariz, koji bi mogao da 
uslijedi u budućem ratu, koji ovaj 
Francuz smatra bez sumnje neminov- 
nim. Skrovište je tako veliko, da će 
u slučaju potrebe moći da primi ne 
samo vlasnika s čitavom porodicom, 
već i brojne prijatelje i susjede. 


& V(WL /tofrudc- ? 


1. Što su obelisci? Kome su bili 
posvećeni? 

2. Je li vatikanski obelisk pravi 
egipatski obelisk? Tko je uprav- 
ljao radnjama oko njegova prenosa? 

3. Ime je nekog hrvatskog umjet- 
nika povezano uz prenos vatikan- 
skog obeliska; koji je to umjetnik? 

4. Što se u nauci nazivlje »dnevni 
krug Sunca«? 

5. Što se nazivlje »sunčev dnevni 
luk«, a što »sunčev noćni luk«? 

6. Koja se svemirska tjelesa na- 
zivlju planeti? 

ODGOVORI IZ PROŠLOG BROJA 


1. Pet je biljnih oblasti na Zemlji: 
šume, savane, prerije, stepe i pu- 
stinje. 

2. Savanama se nazivlju površine u 
predjelima žarkog pojasa, što su 
obrasle travom. Ta je trava razno- 
vrsna, visoka oko 2 metra, gusta i 
gotovo neprohodna. 

3. Prerije su vlažne površine ze- 
mljišta u umjerenim pojasima obra- 
sle travom. Tu je trava visoka do 1 
metar. Rijetka je, a gotovo istovrsna. 

4. Zemljišni prostori svih pojasa, 
gdje raste trava, ali samo u doba 
kiša, dok u doba suše sve povene, 
zovu se stepe. 

5. Tundre su stepe sjevernog stu- 
denog pojasa, što su u suhim predje- 
lima obrasle lišajima, a u vlažnim 
mahovinama. 

i 6. Oaze su pustinjski predjeli sa 
[obilnim tropskim biljem. Nastaju na 
[onim predjelima pustinje, gdje ima 
| izvor. 

j 7. Nizine se oko južnoameričke ri- 
ijeke Orinoka nazivlju ljanosi, oko 
'Amazone selvasi, a oko La Plate pam- 
pasi. Obraštene su vrlo visokom, gu- 
stom i šarolikom travom, pa ih zato 
ubrajaju u savane. M. T. M. 

DJEČJE RADOSTI 

Bezbroj je onih radosti, koje praz- 
nici nose školskom djetetu. No za- 
pamtimo, da je dobra dječja knjiga 
najbolji drug djetetu u školskim 
praznicima. U tom najbolje služe 
knjige iz Knjižnice Dobre Djece, 
koje mogu svakom djetetu postati 
najveća dječja radost u praznicima 

-Male SaL 

Jednostavno. Milostiva: »An- 
ko! Odnesite ovu kavu; posve je 
hladna.« 

Služavka: »Hladna? Ta čas 

prije bila je još posve vruća!« 

Milostiva: »Što? Vi ste kušala 
moju kavu?« 

Služavka: »To nisam. Samo sam 
prst u nju umočila.« 

Čast. A: »Pošto ste me nazvali nit- 
kovom i lopovom, prisiljen sam, da 
vas tužim.« 

B: »Nemojte! Evo Vam rade deset 
dinara.« 

A: »Za deset dinara ne ću, da ka- 
ljate svoju čast. Ako ne date barem 
dvadeset, tužit ću Vas svejedno!« 

Kad se dvoje voli. Otac: »Šta: Ti 
se kaniš ženiti sa tvojih tristo dinara 
mjesečno!« 

Sin: »Znam, oče, da je to vrlo ma- 
lo! Ali kad se dvoje voli, kao Olga i 
ja, — mjesec tako brzo prolazi!« 

Suvremeno. Mušterija (telefo- 
nira mesaru): »Molim Vas; pošaljite 
mi za šestnaest dinara svinjetine. 
Ne bi li u onaj čas nikoga bilo kod 
kuće, neka je donosioc samo baci 
kroz ključanicu.« 

Dobroćudan konobar. »G ost: »Ko- 
nobaru, šta je? Ja čekam skoro već 
čitav sat!« 

Konobar: »Da, da! Vrijeme brzo 
prolazi.« 

Sućut. Trgovac svome kompanjo- 
nu u cirkusu, kad je okrenuo gla- 
vu od umjetnice, koja šeće po užetu: 
»Ti ne možeš gledati takve opasne 
majstorije?« 

»Ne, nikako . . . odmah mi pane 
na um naša firma.« 

U vlaku. Kondukter: »Kume, 
vi imate kartu za osobni vlak, a ovo 
je brzi!« 

»Pa meni je svejedno, nek vozi 
kako hoće, meni se ne žuri.« 

Zajednica. Kuharici poznate za- 
grebačke spisateljice dođe kolpor- 
ter i nudi na vratima nekoliko sen- 
zacionalnih romana. 

»Mi pišemo sami!« reče kuharica 
i zalupi vratima. 

S utrke. »Kako to, da ti na kar- 
tama uvijek dobivaš, a kad se kla- 


diš na kakvoj utrci, onda uvijek i 
uvijek gubiš?« 

»Eh, kad bi se konji mogli mije- 
šati kao karte, ne bih ja ni na utr- 
ci gubio!« 

U šumi. Botaničar (seljakinjama, 
koje beru vrganje): »Za Boga, ku- 
mice, ta ovo su otrovne gljive! Valj- 
da ih ne ćete jesti?« 

Jedna seljakinja: »Kaj su pono- 
reli, gospon? Em mi to beremo za 
prodaju!« 

U restauraciji. Gost: »Konobaru, 
kako mi možete dati ovako zaprlja- 
nu servijetu?« 

Konobar: »Oprostite! Ali to je sa- 
mo naopačke složena.« 


TORBICE 

Fuzy-Kovčezi 

u svim veličinama 

TORBE U SPISE (IKTENTliE), NOVfARKE. TORBICI 

za dame i sve vrsti kožnate robe 
Sada : 

Nova zgrada Zaklade, 

ugao Ilice i baruna Jelačića. 


ŠAH 

Problem broj 27 



Mat u 3 poteza. (Martina, Wien) 


Ispravi: U prošlom problemu (br. 
26.) fali na d6 bijeli pijon! 


PREGLED DOGAĐAJA 

30. Vođe hitlerovske stranačke voj- 
ske spremali urotu protiv Hitlera 
zajedno s bivšim kancelarom ge- 
neralom Schleicherom, pa ih je 
Hitler iznenada dao jednostavno 
postrijeljati: tako se on pomoću 
policije mora braniti od vlastitih 
svojih doglavnika. Sad je na ni- 
šanu Papen, koji je pruskim ka- 
pitalistima i Hitleru za volju iz- 
dao i uništio katolički Centrum, 
a prigodom ove urote dospio je 
za nagradu i on u zatvor, ali je 
brzo pušten, jer je još uvijek 
vicekancelar. 

1. srpnja: Sva svjetska javnost 
zaprepaštena Hitlerovim divljač- 
kim pokoljem, u kojem je postri- 
jeljano 80 vođa hitlerovaca i jun- 
kerskih desničara. 

2. U Meksiku izabran general La- 
zar Cardenas za novog predsjed- 
nika republike, koji nastupa mje- 
sto u studenom na 6 godina. 

3. Umro princ Henrik, muž nizo- 
zemske kraljice, 58 godina star, 
naredivši u oporuci, da ne bude 

pokopan u crnini nego u bjelini, 
jer je želio, da uopće bude što ma- 
nje žalosti nad njegovom smrću. 

4. Hindenburg, predsjednik njemač- 
ke republike, teško bolestan te 
prijeti opasnost njegove smrti. 
Isto tako kruže vijesti o opasnoj 
bolesti predsjednika češkoslovač- 
ke republike Masaryka. 

5. Engleska i Francuska spremaju 
obrambeni vojni savez. 


Ilica t28 ^ tucani 

OftOClĆ •itfinoOi 

a ■ rtastUcf kuti. 

ILICA 728 -telef onb2 ' 3 9 IUCAI2S 


DOBRIJAN I RIBA 



Čika kao plivač 
na daleko slovi; 
gledajte ga samo, 
kako divno plovi. 


Pučinom je stigo 
do nekakve hridi, 
obala se jedva 
u daljini vidi. 


Ali eto čudo! 

To hrid nije bila! 
To se riba neka 
ondje postavila. 


I kada je makla 
te peraje lake, 
odletio čika 
nebu pod oblake 


538 




U SJENI RASPELA 
Lijevo: GLAZBA I BARJAKTARI 
Desno : PRED CRKVOM 


SLIKE S HODOCASCA ZAGREBAČKIH KRIŽARA K MAJCI BOŽJOJ BISTRIČKOJ DNE 17. LIPNJA OVE GODINjE 

REBUS 




HOMON8M 

Loptu dodaj ba& na krido, 
Kad te ker taj gleda milio. 


OOPUNJALKA 

OPISNI REBUS 

»Dragi lipanj« kada rascvjetan osvane, 
tad o silnoj sreći mnogi ljudi snuju, 
zai tu hrpu novca mnogi kada čuju, 
gramzljivost u srcu tad im silna plane. 

SKRIVALICE 

1. Uzmi to ave ti, ier on ima već i 
onako dosta. 


2. Ne valja vam posao, Što globite 
ljude. 


SKLANJALKA 

. U jednini vam je ovo 
Vlastelina prihod neki; 
U množini vam je pako 
U Sibiru ime rijeku 

PUŽEVA KULlCA 

KRUŽNA PUTOVANJA | 

po Sredozemnom, Jadranskom i Crnom moru 
FRANCUSKA, MAROKO, | 

GRČKA, ' TUNIS, 

ŠPANIJA, EGIPAT, 

ITALIJA. PALESTINA § 

ALŽIR, SOVJETSKA RUSIJA | 

sa iznimno na tu prugu uvrštenim prekomorskim kolosima, 1 

Nastupi putovanja u mjesecima: Mart, April, Maj, Juli, August. = 

Septembar. — Besplatne informacije izvolite zatražiti kod: 1 

„ITALIA** - ,,COSULICH“ 

GLAVNA ZASTUPSTVA ZA JUGOSLAVIJU 

ZAGREB, TRG KRALJA TOMISLAVA 13, TELEFON 28-41 | 

Ilustrovani tjednik „ Obitelj ‘ izlazi svake nedjelje. Pretplata 30 Din na tri mjeseca 4 za inozemstvo 4 dolara godišnje. Pretplata se plaća unaprijed 
Rukopisi se ne vraćaju. , Obitelj “ izdaje Konzorcij kuća Dobre Štampe. Za izdavača i uredništvo odgovara Dr Josip Andrić, glavni urednik m Obitelji m 
Zagreb, Trenkova 1. Adresa uredništva i uprave , Obitelji" : Zagreb , Trg Kralja Tomislava 21. Telefon 54-17. Ček. rač . pošt. šted. br. 33J>36. 
, Obitelj u se tiska u Tiskari Narodnih Novina u Zagrebu. Za tiskaru odgovara V. Kirin, DeželićCva ul. 2. 

Slika na naslovnoj strani: Žetva. ^ tlas! i kao fians Olde 





RADOSNI DANI 
NAŠIH NAJMLAĐIH 



UČENICE OSNOVNE ŠKOLE U L O V R EČINI-GR ADU 
PRIGODOM JEDNE PRIREDBE 



UČENICE DOMAĆINSKE ŠKOLE U LO VREČINI-GRADU 
PRIGODOM PROSLAVE MAJČINA DANA 



MALE PJEVAČICE U SVETIŠTU MAJKE BOŽJE LURĐSKE 
U ZAGREBU 
U sredini O. Dr Metod Rudan 


Domaćinska škola n Lovrecini-Gradn 

Devet godina već postoji -Domaćinska škola u Lovre- 
Čini-gradu, ta korisna i toli potrebna institucija za našu 
žensku mladež. 

Zavod se nalazi u jednome od najzdravijih predjela 
naše domovine i u najpodesnijim prilikama za naobrazbu 
i moralni odgoj ženske mladeži. Sve prostorije zavoda 
odgovaraju higijenskim propisima, pune svijetla i svje- 
žega uzduha, što struji iz šumovitih obronaka Kalnika. 

U tom pitomom, tihom i mirnom zavodu priučavaju 
se i upućuju djevojke pune vedrine i poleta raznim 
dužnostima i poslovima, što će ih morati vršiti u svome 
budućem životu kao domaćice. Osobito se mnogo brige 
posvećuje kuhanju i tečnom pripravljanju hrane. Uče- 
nice uče i mnoge druge teoretske predmete, koji zasi- 
jecaju u naobrazbu napredne domaćice. Uz ozbiljan rad 
ne manjka tu ni ugodnih izleta u obližnju okolicu. 

Školu rukovode sestre milosrdnice odobrenjem Mini- 
starstva prosvjete O. N. br. 14910 od 8. III. 1926. Pri- 
maju se djevojke od navršene 14. do 20. godine s nao- 
brazbom od najmanje 4 razreda osnovne škole. Škola 
počima 1. rujna, a svršava 28. lipnja. Potanje upute 
daje uprava škole, Lovrečina p. Vrbovec. 



PRVI RAZRED OSNOVNE ŠKOLE U SLAV. POŽEGI 
POSLIJE PRVE SV. PRIČESTI SA SVOJOM VRIJEDNOM 
UČITELJICOM GĐICOM METZGER 



Lijevo: , BARBINA M A 1 A“ IZ 
SINJA KAO CIGANKA NA 
JEDNOJ PRIREDBI 

Desno: PITOMICE DJEČJEG 
ZABAVIŠTA ČASNIH SESTARA 
U SISKU PRIGODOM PROSLAVE 
MAJČINA DANA 





